Lloc: seu del carrer Tapineria, 10, 3a planta
Teresa Perelló i Domingo, membre
Lectura i aprovació de l'acta de la sessió anterior.
Debat de la proposta de dictamen elaborada pel Sr.
Josep Mir en relació amb la consulta general formulada per la Corporació Catalana de Mitjans Audiovisuals (CCMA) i de les esmenes presentades.
Debat de la proposta de manual de reclamacions a la GAIP i de les actuacions i consultes a realitzar prèviament a la seva aprovació i publicació.
Anàlisi d'admissibilitat i assignació de ponents per a la resolució de les reclamacions presentades a la GAIP.
Informació sobre la incorporació de nou personal.
Lectura i aprovació de l'acta de la sessió anterior
La presidenta obre la sessió, dóna per llegida l'acta de la sessió anterior, distribuïda prèviament als membres.
Debat de la proposta de dictamen en relació amb la consulta general formulada per la CCMA, i de les esmenes presentades
Atès que el dictamen va ser distribuït a mitjans d'agost a tots els membres la presidenta el dóna per llegit i demana les aportacions i esmenes que cada membre hi vol proposar.
Tots els membres coincideixen en assenyalar la qualitat del dictamen, tant des del punt de vista pedagògic com tècnic.
La presidenta demana al ponent que valori les esmenes que hi ha presentat el Sr.
Oriol Mir, absent en aquesta reunió.
Després se segueix un debat de tots els membres presents.
Debat de la proposta de manual de reclamacions a la GAIP i de les actuacions i consultes a realitzar prèviament a la seva aprovació i publicació
La dissolució del Parlament ha impedit aprovació del Reglament de funcionament de la GAIP abans de l'estiu.
Mentre aquest no sigui aprovat, i d'acord amb la normativa general sobre els òrgans col·legiats vigent a Catalunya, es considera necessari elaborar i fer públic un manual de procediment a seguir en la tramitació de les reclamacions davant la GAIP, a fi de ser al màxim de transparents.
Es posa a debat una primera proposta de text i es debat sobre les causes de suspensió del termini de què disposa la GAIP per a resoldre les reclamacions.
Es debat, igualment, sobre la conveniència de fer-ne partícip el departament de Governació.
Anàlisi d'admissibilitat i assignació de ponents per a les reclamacions presentades a la GAIP
Es debat l'admissibilitat de les reclamacions presentades durant el mes d'agost a la GAIP, a partir de l'anàlisi de la documentació presentada i lliurada a tots els membres per a la seva anàlisi quaranta-vuit hores abans de la sessió.
Informació sobre la incorporació de nou personal a al GAIP
La presidenta informa de la incorporació el proppassat dia 1 de setembre de la senyora Araceli Azuaga, que assumirà funcions documentalistes i de suport a la secretària tècnica.
Informa també de la propera incorporació, el 15 de setembre, de la senyora Carme Saladelafont, que actuarà com a suport administratiu, i proposa formalment al Ple la designació de la senyora Àgata Solernou, per assumir Secretaria Tècnica de la GAIP, atès que és la persona que ha obtingut major puntuació en el procés de selecció número GRI 035-15.
La presidenta informa que a principis de la propera setmana es realitzarà el trasllat de l'oficina de la GAIP a la 4a planta del mateix edifici.
La presidenta informa de la invitació rebuda de l'ajuntament d'Altafulla en relació amb la participació de la GAIP en una taula rodona sobre transparència i govern obert, en el marc de la Jornada de Comunicació Local 2.0 que s'hi celebrarà el proper dia 17 d'octubre.
La presidenta contactarà amb l'organitzador per assegurar la pertinença i adequació amb les funcions de la GAIP i, si escau, hi assistirà el Sr.
Es debat, igualment, l'assistència d'un representant de la GAIP al seminari sobre transparència i participació ciutadana que organitza SOCINFO a Madrid, el proper 16 de setembre, i es coincideix en remarcar la conveniència que, tant com sigui possible, algun membre assisteixi a les jornades i fòrums sobre la matèria on es pugui donar a conèixer la GAIP.
La presidenta de la Comissió aixeca la sessió, de la qual, com a secretari, estenc aquesta acta.